Oficiālais Vēstnesis 226 E , 15/09/2005 Lpp. 0341 - 0343



P6_TA(2004)0105 EK līguma 251. panta piemērošana * Eiropas Parlamenta normatīvā rezolūcija par priekšlikumu Padomes lēmumam par Eiropas Kopienas dibināšanas līguma 251.pantā noteiktās procedūras attiecināšanu uz konkrētām Līguma trešās daļas IV sadaļas jomām (15130/2004 — C6-0208/2004 — 2004/0816(CNS)) (Apspriežu procedūra) Eiropas Parlaments, - ņemot vērā Padomes priekšlikumu (15130/2004) [1], - ņemot vērā EK līguma 67.panta 2.punkta otro ievilkumu, saskaņā ar kuru Padome ir apspriedusies ar Parlamentu (C6-0208/2004), - ņemot vērā Reglamenta 51. pantu, - ņemot vērā Pilsoņu brīvību, tieslietu un iekšlietu komitejas ziņojumu (A6-0072/2004), 1. apstiprina grozīto Padomes priekšlikumu; 2. aicina Padomi attiecīgi grozīt tās priekšlikumu; 3. prasa uzsākt saskaņošanas procedūru, kas paredzēta 1975. gada 4.marta Kopīgajā deklarācijā, ja Padome ir paredzējusi nepievienoties Parlamenta apstiprinātajam tekstam; 4. prasa Padomei vēlreiz apspriesties ar Parlamentu, ja tā ir paredzējusi būtiski grozīt tās priekšlikumu; 5. uzdod tā priekšsēdētājam nosūtīt Parlamenta nostāju Padomei un Komisijai. PADOMES IEROSINĀTAIS TEKSTS | PARLAMENTA IZDARĪTIE GROZĪJUMI | Grozījums Nr. 1 Virsraksts Padomes lēmuma projekts par Eiropas Kopienas dibināšanas līguma 251.pantā noteiktās procedūras attiecināšanu uz konkrētām Līguma trešās daļas IV sadaļas jomām | Padomes lēmuma projekts, ar ko īsteno Eiropas Kopienas dibināšanas līguma 67.panta 2.punkta otrā ievilkuma noteikumus | Grozījums Nr.2 7. apsvērums 7) tomēr Eiropadome uzskatīja, ka līdz Līguma, ar ko izveido Konstitūciju Eiropai, spēkā stāšanās dienai Padomei, pieņemot Līguma 63.panta 3.punkta a) apakšpunktā un 4.punktā paredzētos pasākumus trešo valstu pilsoņu likumīgas imigrācijas jomā uz dalībvalstīm un to starpā, vajadzētu turpināt pieņemt lēmumus vienprātīgi pēc apspriešanās ar Eiropas Parlamentu; | 7) dalībvalstis jau 2004 gada 29. oktobrī, parakstot Līgumu, ar ko izveido Konstitūciju Eiropai, vienojās, ka EK līguma 63.panta 3.punkta a) apakšpunktā un 4.punktā noteiktajiem pasākumiem likumīgas imigrācijas jomā nevajadzētu skart dalībvalstu tiesības noteikt apmērus trešo valstu pilsoņu ieceļošanai to teritorijā no trešām valstīm ar mērķi veikt algotu darbu vai strādāt kā pašnodarbinātām personām; | Grozījums Nr. 3 10.a apsvērums (jauns) | 10.a) ir steidzami jāatceļ EK līguma 68.pantā noteiktie ierobežojumi attiecībā uz Tiesas kompetenci EK līguma IV sadaļā noteiktajās jomās; Eiropadome jau 2004.gada 5.novembrī aicināja Komisiju, lai tā pēc apspriešanās ar Tiesu iesniegtu priekšlikumu Padomes lēmumam, ar ko saskaņā ar EK līguma 225.a pantu izveido specializētu palātu prasībām attiecībā uz IV sadaļas jautājumiem. | Grozījums Nr. 4 1.panta 2.a punkts (jauns) | 2.a Sākot no 2005.gada 1.janvāra, Padome, lai pieņemtu pasākumus, kas ir noteikti šī Līguma 63.panta 3.punkta a) apakšpunktā un 4. punktā, pieņem lēmumus saskaņā ar EK līguma 251.pantā noteikto procedūru. Saskaņā ar vienošanos, ko panāca 2004.gada 29.oktobrī, parakstot Līgumu, ar ko izveido Konstitūciju Eiropai, šiem pasākumiem nevajadzētu skart dalībvalstu tiesības noteikt apmērus trešo valstu pilsoņu ieceļošanai to teritorijā no trešām valstīm ar mērķi veikt algotu darbu vai strādāt kā pašnodarbinātām personām. | Grozījums Nr. 5 3.a pants (jauns) | 3.a pants Sākot ar šī lēmuma spēkā stāšanās datumu, EK līguma 68.panta 1. un 2.punktu vairs nepiemēro. | [1] OV vēl nav publicēts. --------------------------------------------------